সরশুনা চ্যাটার্জী পাড়ায় এক মহিলার রহস্যমৃত্যুকে ঘিরে চাঞ্চল্য ছড়ালো। বছর তিরিশের এই মহিলার স্বামী প্রায় এক দশক ধরে নিখোঁজ। প্রতিবেশীরা জানাচ্ছেন, গুড়িয়া ঠাকুর নামে এই মহিলার স্বামী তাঁকে ছেড়ে চলে যান।
তবে রহস্য ঘনীভূত হয়েছে গুড়িয়া যাঁর সঙ্গে এখন লিভ-টুগেদার করতেন, তাঁকে নিয়ে।
মহিলার বাড়িওয়ালার বক্তব্য, বৃহস্পতিবার সকালে হঠাৎই ওই ব্যক্তির চি়ৎকার শুনতে পান তিনি। মহিলার সঙ্গী কান্নাকাটি করতে করতে বাড়ির বাইরে এসে বলতে থাকেন, কেউ এসে গুড়িয়াকে মেরে দিয়েছে।
এই চিৎকার শুনে প্রতিবেশীরা গুড়িয়ার বাড়িতে ঢুকে দেখতে পায়, তাঁর নাক দিয়ে রক্ত বেরোচ্ছে ও বাঁ চোখে আঘাতের চিহ্ন রয়েছে।
কিন্তু কীভাবে মহিলার মৃত্যু হল, তা পরিষ্কার নয়। ওই ব্যক্তির দাবি তিনি বুধবার রাতে এসেছিলেন গুড়িয়ার কাছে। তখন তিনি সুস্থই ছিলেন। অষ্টমীর দিন সকালে এসে তিনি দেখেন, গুড়িয়ার মৃতদেহ পড়ে রয়েছে মেঝের উপর।
সরশুনা থানার পুলিশ গুড়িয়ার সঙ্গীকে আটক করে জিজ্ঞাসাবাদ করছে। এলাকায় উত্তেজনা রয়েছে।